Gizarte-langintza

Gizarte-langintza pertsona, familia, talde eta komunitateen gainean egindako jarduera tekniko antolatua da, euren ongizate eta gizarte-funtzionamendu egokiago baten alde . Gizarte-langileek hainbat pertsona eta familiari laguntzen diete euren arazo pertsonalak eta gizarte mailakoak konpontzen, hala nola baliabideen eskasia, egokitzapen-arazoak, aisialdi eta harreman mailakoak eta etxebizitza arlokoak.

Gizarte-langilearen lanbideak bi alderdi ditu: batetik, laguntza; eta bestetik, lagundutako pertsonen gizarte sustapenaren alderdia.

Gizarte-langintzako ikasketak dituztenek jarduera inguru ezberdinetan betetzen dute bere lana, oro har:

 Lehen arretarako gizarte zerbitzuak
 Hezkuntza zerbitzuak
 Osasun zerbitzuak
 Zuzenbide administrazio zerbitzuak
 Lan inguruko zerbitzuak
 Lanbidearen jardunaldi librea
 Irakaskuntza eta ikerketa soziala
 Solidaritatea, elkarlana eta garapenerako laguntza
 Etxebizitza zerbitzua
 Migrazioak, gutxiengoak eta demografia
 Erakunde sozialak, elkarteak, fundazioak
 Nazioarteko zerbitzu eta erakundeak
Gizarte-langileak gizarte-zientziak aplikatzen ditu, hala nola soziologia, psikologia, zientzia politikoa, osasun publikoa, garapen komunitarioa, zuzenbidea eta ekonomia, bezeroak sistemekin konprometitzeko, ebaluazioak egiteko eta arazo sozial eta pertsonalak konpontzeko esku-hartzeak garatzeko; eta gizarte-aldaketa lortzeko. Gizarte-langintzaren praktika, sarritan, mikro-lanean banatzen da, gizabanako edo talde txikiekin zuzenean lan egitea eskatzen duena; eta makro-lanean, komunitateekin lan egitea eskatzen duena, eta, gizarte-politikaren barruan, aldaketa eskala handiagoan sustatzea.

Historia 
Gizarte-langintzaren industria XIX. mendean garatu zen, bere sustraietako batzuk borondatezko filantropian eta herri-antolamenduan izanik. Hala ere, gizarte-beharrentzako erantzunak askoz lehenagokoak ziren, batez ere erakunde pribatuenak eta erakunde erlijiosoenak. 1930eko hamarkadako Industria Iraultzaren eta Depresio Handiaren ondorioek presioa egin zioten gizarte-lanari, diziplina zehatzago bihurtzeko.

Ikus, gainera 

 EHUko Lan Harreman eta Gizarte Langintza Fakultatea

Erreferentziak

Kanpo estekak 
  EHUko Gizarte-Langintzako Unibertsitate-Eskola

Gizarte zientziak
Soziologia
Gizarte-langintza